**Chiar legată la ochi ?**

*Dan Eugen Munteanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A cerşi, nu-i umilinţă

poate pentru cel flămând,

dar cei fără de conştiinţă

sunt cam mulţi ce stau la rând !

Petrecut în sărăcie,

mulţi ajunşi mari la putere

sunt tentaţi din lăcomie

cronică, să facă-avere.

Nu e nicidecum eroic

pentru cel ce-şi vinde ţara,

prezentând chiar patriotic

când şi-o vinde şi pe mama...

Societatea îl blamează

Pe corupt făr’de moral.

Curios !... Rar mai contează

că subiecţii-s la plural...

...conştient şi-abil se-omite

Personajul cel “culant”,

donator zelos de mite

dispărut parcă-n neant.

Dar cum totu-i relativ,

cel “atent”, care plăteşte

travestit din lait motiv,

el de fapt se îmbogăţeşte ...

E cumpărător de toate

şi culant fără măsură,

nu se dă nici la o parte

chiar când este crimă pură.

Că-i petrol, pământ sau aur,

avantaje sau credite

Nici că-i pasă , turbat taur

călcând legile’n copite...

Caz acut sus pus pe Soclu

e Justiţia orbită...

Doamne, dă-i măcar monoclu

Sensul să nu-şi compromită !